יוסף זמוסטיאנו

יוסף זמוסטיאנו (1 ביולי 1931– 4 ביולי 2020) היה ראש המועצה האזורית "הירקון" בשנים 1960 עד 1980. פעל לאיחודה עם המועצות השכנות לה, ליצירת המועצה האזורית דרום השרון. ממייסדי מושב נוה ירק.

קורות חיים
זמוסטיאנו נולד בסבן, רומניה, למשפחה אמידה, שעסקה במסחר ובחקלאות. כשהנאצים פלשו לרומניה, הם לקחו את כל הגברים החסונים מהיישוב לעבודות כפייה. זמוסטיאנו נותר עם אמו, אחיו וסבו. הנאצים ירו במקום, באחדים משכניו. זמוסטיאנו עבר עוד תלאות רבות בשואה.

זמוסטיאנו העפיל ארצה בשנת 1948, באוניה צפופה במעפילים. אך הם נתפסו וגורשו לקפריסין.

זמוסטיאנו שימש בתפקידים ציבוריים שונים כחבר מושב נוה ירק. נבחר לראשות המועצה במקום ראש המועצה סנדו דוד. זמוסטיאנו היה בן 29 כשנבחר והיה ראש המועצה הצעיר ביותר בארץ. שימש בתפקיד בין השנים: 1960–1980.

התחתן בשנת 1961, ולזוג נולדו שלוש בנות.

נפטר ב-4 יולי 2020 בגיל 89.

הערות שוליים

גולי מחנות המעצר בקפריסין
ילדים בשואה: רומניה
ישראלים ילידי רומניה
מייסדי מושבים
עולים לאחר מלחמת העולם השנייה
ראשי המועצה האזורית דרום השרון
ישראלים שנולדו ב-1931
ישראלים שנפטרו ב-2020